Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 98/10/4404	Nové Zámky, 20.2.2012
EEČ : 2-33-13-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1, odsek 3 písmeno b/ Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako otec maloletého  XXXXX, narodeného XXXXX, bol podľa rozsudku Okresného súdu XXXXX, spisovej značky 11P 27/2007 - 11  zo dňa 23.02.2007 povinný  prispievať na jeho výživu mesačne sumou 66,39 €,  vždy do 15. dňa   toho  -  ktorého mesiaca vopred, k rukám XXXXX, bytom XXXXX, Ulica XXXXX, ktorý rozsudok bol zmenený rozsudkom Okresného súdu XXXXX spisovej značky  7P 55/2009 - 15  zo dňa 01. apríla 2009   v časti o výživnom tak, že výživné na maloletého sa zvyšuje  zo sumy  66,39 €  na 75,00 € mesačne,  vyživovaciu povinnosť si neplní pravidelne mesačne a po dlhší čas,  napriek tomu, že  je zamestnaný, má príjem a poberá výsluhový dôchodok, čím za obdobie od   01.07.2009    do 31.12.2011   vznikol  na výživnom dlh  v sume   2.250,00  €,
Právna veta:
lebo zanikla trestnosť činu
Odôvodnenie:
Poverený príslušník Obvodného oddelenia PZ XXXXX,  uznesením ČVS: ORP-53/1-OSV-NZ-2010  zo  dňa     02.02.2010   podľa  § 199  odsek 1   Trestného poriadku   začal   trestné  stíhanie vo veci prečinu zanedbania povinnej   výživy podľa § 207 odsek 1 Trestného zákona  a uznesením zo dňa 07.12.2010 podľa § 206 odsek 1 Trestného poriadku stíha  XXXXX ako obvineného  z uvedeného prečinu, na tom skutkovom základe, ako je to uvedené vo výrokovej časti uznesenia.
       Obvinený  pri výsluchu dňa 12.08.2011  bol upozornený, že skutok, pre ktorý mu bolo vznesené obvinenie bude  v ďalšom konaní   právne posudzovaný ako prečin zanedbania povinnej výživy  podľa § 207  odsek 1, odsek 3 písmeno b/ Trestného zákona, s poukazom  na ustanovenie § 138 písmeno b/  Trestného zákona.
        Svedkyňa  XXXXX pred vyšetrovateľom  Okresného riaditeľstva PZ, Odboru kriminálnej polície XXXXX dňa 11.01.2012  uviedla, že  obvinený  dlh na výživnom voči svojim maloletým synom   uhradil v plnej výške a preto  sa k trestnému stíhaniu nepripája.
         Obvinený  využil  ustanovenie o účinnej ľútosti v zmysle § 86 písmeno a) Trestného zákona a vyživovaciu povinnosť voči svojmu  maloletému  synovi   dodatočne splnil  skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
	Preto bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka